INTUCH ร่วมทุนใน “ดิจิโอ” รุกธุรกิจ e-wallet หวังตอบสนองนโยบายภาครัฐ
INTUCH เข้าร่วมทุน "ดิจิโอ" รุกธุรกิจให้บริการระบบชำระเงิน-กระเป๋าเงินอิเล็กทรอนิกส์ หวังตอบสนองนโยบาย e-Payment ของภาครัฐ
29 มิ.ย. 2560

บริษัท อินทัช โฮลดิ้งส์ จำกัด (มหาชน) หรือ INTUCH ระบุว่า โครงการอินเว้นท์ เข้าร่วมลงทุนใน บริษัท ดิจิโอ (ประเทศไทย) จำกัด ผู้พัฒนาและให้บริการระบบชำระเงินและกระเป๋าเงินอิเล็กทรอนิกส์ (e-wallet) เพื่อให้ดิจิโอนำเงินลงทุนไปใช้ในการขยายธุรกิจ และร่วมมือกับ INTUCH ในการผลักดันการใช้ระบบชำระเงินอิเล็กทรอนิกส์ในภาคธุรกิจเพื่อให้สอดคล้องกับนโยบาย e-Payment ของรัฐบาล รวมถึงการขยายธุรกิจของบริษัทไปสู่ประเทศในกลุ่มอาเซียนต่อไป
พร้อมกันนั้น ดิจิโอ ยังตั้งเป้าหมายจะเข้าจดทะเบียนในตลาดหลักทรัพย์ภายใน 3-5 ปี